text: Ayllunchispi ninku hina huk sinchi yuyayniyuq yachaqsi kaq, p'alta umayuq panti niray chakichayuq, uqi llimp'i puchuyuq p'achaykusqas kay hinas kusisqa wichaymanta urayman halaneqaq. Takiyniwansi yachaqqa willakuq imachus kay ayllu ukhupi kananta. Kay yachaqqa ahinatas taquiq: "liw, liw, liw", nispa. Huk runakunas chay willakuykunata uyarikqu wakintaq, manas riparaqkupaschu. Ayllupiqa iskay runakunas tiyaq: hukninsi awichu kaq huktaqsi, huk wayna. Chakrankutas ruraqku paykunaq rikusqanman hina. Papatas wak mikhuykunatawan tarpuqku. Aymuray chayamuqtintaq awichuqa allin papatas hap'iqan, waynataqsi yanqa hina hasp'ikuchkaq, pisi mana allin papallatas tarq. Hinaqa wayna llamk'aqqa awichuqa kutichin: "uyariway, ñuqaqa chakrata rurani kay ayllupi tiyaq yachaqta kasuspa. Liquichun chay yachaqpaq sutinqa. Maychus wichay chhiqankunapi q'isanta ruran chay ukhupitaq achkha q'achuta churan runtunkunataq yana q'umir, k'ancharichkaq hatuchaq yana chusukunayuq, hinaqa allin parawata kanqa niyta munan. Unu tahyana ukhu chhiqankunapi q'isanta ruran hinaqa ch'aki wata niyta munan. Q'isan ukhupi huch'uychaq rumichakunata churan hinaqa ranisu wata kanqa niyta munan. Q'isan ukhupi chihita churan hinaqa qasa wata kanqa. Hinaspapis runtun t'uqra uqi huch'uy chusukunayuq kanqa. Tukuy chaykunata allinta riparaspa qawana chuman hina chakranchistaqa llamk'ana. Chay kamachikuyta uyarispataq waynaqa sinchi kusisqa nin: "Kunanqa manaña wakchachu kasaq". Chay p'unchaymanta pacha pay tukuy runakunapiwan liqichuq takisqantaqa unanchanku llapan rurayninkuna ruranapaq sasachakuyninkuna hallch'anapaq. Chakra tarpunapaqqa imaynachus liqichu runtu churan chayta qhawanku. Ahinamanta, chay yachayniyuqtaqa ayllupi kasunku.